สวัสดีค่ะ คุณ 🙏🏻 ประจำเดือนเรามาวันที่ 18กย แล้วประจำเดือนหมด 22กย มีอะไรกับแฟนวันที่ 25กย แบบหลั่งใน หลังจากนั้นไม่ถึง1ชม. กินยาคุมแบบ1เม็ด (maple forte) ก็ไม่มีอาเจียน และ ปวดศีรษะ แต่ปวดหลัง เจ็บตึงบริเวณเต้านม และท้องอืด วันที่29กย ตื่นเช้ามามีเลือดไหลออกมาไม่เยอะ แต่สักพักนึง ประมาณ เย็นๆ ก็เริ่มมีเลือดขึ้นมาเยอะพอสมควร จนต้องใส่ผ้าอนามัย+ปวดท้องน้อยมาก แต่เลือดมีสีดำน้ำตาลคล้ำค่ะ วันที่ 1ตค ยังมีเลือดสีดำน้ำตาลคล้ำ+ปวดท้องน้อยอยู่เช่นกัน แต่ปนด้วยเลือดสี แดงๆ และตอนปัสสาวะมีมูกเลือดมาด้วยค่ะ วันนี้ 2ตค ได้ตรวจชุดทดสอบการตั้งครรภ์แบบปัสสาวะผ่านแล้ว ขึ้นว่า 1ขีด ไม่ท้อง แต่ก็ยังอยากจะ อยากทราบว่าจะท้องไหม หรือเป็นไปได้ไหมคะว่า ประจำเดือนจะมาอีกรอบ มาควบเดือนตุลาคมเลย หรือว่า ควรไปตรวจภายในด้วยไหมคะหรือว่าควรไปทำอะไรคะ ขอบค่ะ
สวัสดีค่ะ FE AR,หากประจำเดือนมาวันที่ 18 ก.ย. แล้วได้มีเพศสัมพันธ์ในวันที่ 25 ก.ย. เท่ากับมีเพศสัมพันธ์ในวันที่ 8 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 95% ค่ะส่วนเลือดที่ออกในวันที่ 29 ก.ย. จนถึงวันนี้ ร่วมกับอาการปวดท้องน้อย ก็น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะไม่ใช่ช่วงวันที่ประจำเดือนจะมา ทั้งนี้ เลือดที่ออกมา แม้จะมีสีน้ำตาลคล้ำปนมา หรือมีมูกปนมา ไม่ได้ถือว่าผิดปกติหรืออันตรายอะไรค่ะ ไม่จำเป็นต้องรีบไปพบแพทย์เพื่อตรวจภายในค่ะ สำหรับประจำเดือนในรอบต่อไป อาจมาในช่วงเวลาเดิม หรืออาจมาประมาณช่วงวันที่ 29 ต.ค. ค่ะ ไม่สามารถบอกได้แน่นอนทั้งนี้ การที่มีเลือดออกมา ก็แสดงว่าไม่น่ามีการตั้งครรภ์เกิดขึ้น อย่างไรก็ตาม หากจะให้แน่นอน ก็ควรตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ คือประมาณวันที่ 9 ต.ค. ค่ะ การตรวจหาการตั้งครรภ์ในวันที่ 2 ต.ค. ถือว่าเร็วไปที่จะตรวจพบได้